**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-83-13/21

Datum: 07.04.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-83-12/21 od 07.04.2021. godine, u postupku javne nabavke radova na rehabilitaciji i sanaciji regionalne ceste R-459, dionica: Lovački dom – Šibošnica, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-83-12/21 od 07.04.2021. godine i ugovor za javnu nabavku radova na rehabilitaciji i sanaciji regionalne ceste R-459, dionica: Lovački dom – Šibošnica, dodjeljuje se ponuđaču **d.o.o. Arapovac putevi Čelić za najnižu ponuđenu cijenu od 106.000,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Arapovac putevi Čelić**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-83/21 od 26.02.2021. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 106.837,00 KM.

Obavještenja o nabavci broj 997-1-3-14-3-21/21 objavljeno 17.03.2021. godine, Službeni glasnik BiH broj: 17/21.

Komisija za javnu nabavku imenovana je Rješenjem broj: 05-04-83-3/21 od 02.04.2021. godine. Komisija za javnu nabavku dostavila je dana 02.04.2021. godine Zapisnik o radu Komisije 05-04-83-11/21 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 07.04.2021. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-83-12/21 od 07.04.2021. godine. Ponuda ponuđača d.o.o. Arapovac putevi Čelić, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 106.000,00 KM bez PDV-a, u postupku javne nabavke radova na rehabilitaciji i sanaciji regionalne ceste R-459, dionica: Lovački dom – Šibošnica.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 5;
* da je blagovremeno zaprimljeno 5 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rehabilitaciji i sanaciji regionalne ceste R-459 dionica Lovački dom – Šibošnica, je prilikom pregleda i ocjene kvalifikovanosti ponuđača imala nedoumicu u pogledu roka važnosti ugovora koji ponuđač Holex doo Živinice sa Pro asfalt doo Tuzla o isporuci asfaltne mase (ugovor iz 2017. godine), te je, u skladu sa članom 68. stav 3 ZJN, firmi Pro asfalt doo Tuzla uputila mailom zahtijev za pojašnjenjenjem sljedećeg sadržaja:

*„molimo Vas da nam odgovorite da li je ugovor o isporuci asfaltne mase koji Vaša firma ima sa Holex doo Živinice od 01.03.2017. godine aktuelan.*

*Naime, ponuđač Holex doo Živinice je u okviru javne nabavke radova na rehabilitaciji i sanaciji regionalne ceste R-459 dionica Lovački dom – Šibošnica, kao dokaz da na raspolaganju ima asfaltnu masu priložio ugovor koji Vaša firma ima sa tim ponuđačem. Kako u ugovoru nije naveden rok važenja ugovora, a ugovor o isporuci asfaltne mase je iz 2017. godine želimo da budemo sigurni da će navedeni ponuđač ukoliko bude izabran imati na raspolaganju asfaltnu masu.*

*Molimo da nam odgovorite najkasnije do utorka 06.04.2021. godine.“*

Pro asfalt doo Tuzla je dostavio odgovor u kojem stoji da sa firmom Holex doo Živinice nema potpisan ugovor za isporuku asfaltne mase, ugovor koji je dostavljen u ponudi ponuđača Holex doo Živinice se odnosio za isporuku asfalta u 2017. godini.

Komisija je prihvatila ovo pojašnjenje.

Obzirom da **ponuđač Holex doo Živinice** nije dokazao da na raspolaganju ima robe i usluge asfaltne baze, kako je traženo tenderskom dokumentacijom u dijelu postavljenih uslova za dokazivanje tehničke i profesionalne sposobnosti (b), te je svjesno u ponudi kao dokaz priložio ne važeći dokument**, njegova ponuda je odbijena kao neprihvatljiva.**

U tenderskoj dokumentaciji jasno stoji :

„...traženi dokazi trebaju ispunjavati norme građenja navedene u Smjernicama za građenje puteva, u suprotnom ponuda ponuđača će se odbiti kao neprihvatljiva.

Ne dostavljanje dokaza o ispunjavanju uslova tehničke i profesionalne sposobnosti ili ne dostavljanje dokaza u skladu sa zahtijevima tenderske dokumentacije je razlog za odbijanje ponude..“

Konstatovano je i da ponude ostala četiri prijavljena ponuđača ispunjavaju kvalifikacione uslove propisane tenderskom dokumentacijom.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **106.827,00** | **100**  |
| **2.** | d.o.o. Arapovac putevi Čelić | **106.832,04** | **99** |
| **3.** | d.o.o. Jata group Srebrenik | **120.490,02** | **88** |
| **4.** | d.o.o. Papilon Čelić | **122.658,06** | **87** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Arapovac putevi Čelić  | **106.000,00** | **100**  |
| **2.** | d.o.o. Roading Gračanica | **106.827,00** | **99** |
| **3.** | d.o.o. Jata group Srebrenik | **120.490,02** | **87** |
| **4.** | d.o.o. Papilon Čelić | **122.658,06** | **86** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva